CELEX: 32011D0847
Language: hu
Date: 2011-12-16 00:00:00
Title: A Tanács 2011/847/KKBP végrehajtási határozata ( 2011. december 16. ) az egyes fehérorosz tisztviselőkkel szembeni korlátozó intézkedésekről szóló 2010/639/KKBP határozat végrehajtásáról

17.12.2011   
            
            
               HU
            
            
               Az Európai Unió Hivatalos Lapja
            
            
               L 335/81
            
         A TANÁCS 2011/847/KKBP VÉGREHAJTÁSI HATÁROZATA
   (2011. december 16.)
   az egyes fehérorosz tisztviselőkkel szembeni korlátozó intézkedésekről szóló 2010/639/KKBP határozat végrehajtásáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 31. cikke (2) bekezdésére,
   tekintettel az egyes fehérorosz tisztviselőkkel szembeni korlátozó intézkedésekről szóló, 2010. október 25-i 2010/639/KKBP tanácsi határozatra (1) és különösen annak 4. cikke (1) bekezdésére,
   mivel:
   
               (1)
            
            
               A Tanács 2010. október 25-én elfogadta az egyes fehérorosz tisztviselőkkel szembeni korlátozó intézkedésekről szóló 2010/639/KKBP határozatot.
            
         
               (2)
            
            
               Tekintettel a fehéroroszországi helyzet súlyosságára, további személyeket kell felvenni a 2010/639/KKBP határozat IIIA. mellékletében szereplő, korlátozó intézkedések hatálya alá tartozó személyek és szervezetek jegyzékébe.
            
         
               (3)
            
            
               A 2010/639/KKBP határozat IIIA. mellékletét ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Az e határozat mellékletében felsorolt személyeket fel kell venni a 2010/639/KKBP határozat IIIA. mellékletében szereplő jegyzékbe.
   2. cikk
   Ez a határozat az elfogadásának napján lép hatályba.
   
      Kelt Brüsszelben, 2011. december 16-án.
      
         
            a Tanács részéről
         
         
            az elnök
         
         T. NALEWAJK
      
   
   
      (1)  HL L 280., 2010.10.26., 18. o.
   
      MELLÉKLET
      
         Az 1. cikkben említett személyek
      
      
         
                      
                  
                  
                     Név
                     (A fehérorosz és az orosz név
                     az angol és a magyar átírás szerint)
                  
                  
                     Név
                     (fehéroroszul)
                  
                  
                     Név
                     (oroszul)
                  
                  
                     Születési hely és idő
                  
                  
                     Tisztség
                  
               
                     „1.
                  
                  
                     Bandarenka Siarhei Uladzimiravich (Bandarenka Szjarhej Uladzimiravics)
                     Bondarenko Sergei Vladimirovich (Bondarenko Szergej Vlagyimirovics)
                  
                  
                     Бандарэнка Сяргей Уладзiмiравiч
                  
                  
                     Бондаренко Сергей Владимирович
                  
                  
                     Cím: Pervomajszki Körzet közigazgatási hivatalának jogi osztálya Csornogo K. 5417. sz. iroda
                     Tel.: +375 17 2800264
                  
                  
                     A minszki Pervomajszki Körzeti Bíróság bírája. 2011. november 24-én elítélte Alesz Bjaljackit, az egyik legismertebb emberijogvédőt, a Vjaszna fehéroroszországi emberjogi szervezet vezetőjét, az FIDH alelnökét. A tárgyalás lefolytatására a büntetőeljárási törvénykönyv rendelkezéseinek egyértelmű megsértésével került sor.
                     Bjaljacki aktívan védelmezte és segítette azokat, akik a civil társadalom és a demokratikus ellenzék tagjaiként elnyomást szenvedtek, illetve akikkel szemben a hatóságok erőszakosan felléptek a 2010. december 19-i választások idején.
                  
               
                     2.
                  
                  
                     Saikouski Uladzimir (Szajkovszki Uladzimir)
                     Saikovski Vladimir (Szajkovszkij Vlagyimir)
                  
                  
                     Сайкоўскi Уладзiмiр
                  
                  
                     Сайковский Владимир
                  
                  
                     Cím: Pervomajszki Körzet közigazgatási hivatalának jogi osztálya Csornogo K. 5417. sz. iroda
                     Tel.: +375 17 2800264
                  
                  
                     A minszki Pervomajszki Körzeti Bíróság ügyésze. Részt vett Alesz Bjaljacki, az egyik legismertebb emberijogvédő, a Vjaszna fehéroroszországi emberjogi szervezet vezetője, az FIDH alelnöke perének tárgyalásában. Az ügyész által a perben előterjesztett vád nyilvánvalóan politikai indíttatású volt, és egyértelműen sértette a büntetőeljárási törvénykönyv rendelkezéseit.
                     Bjaljacki aktívan védelmezte és segítette azokat, akik a civil társadalom és a demokratikus ellenzék tagjaiként elnyomást szenvedtek, illetve akikkel szemben a hatóságok erőszakosan felléptek a 2010. december 19-i választások idején.”